Менавіта любоў “трымае” і лірычнага героя санетаў, і нашу гераіню – як на зямлі наагул, так і на канкрэтнай (роднай або не, як пашанцуе) зямельцы. І менавіта любоў (не сатыра, не іронія, не ідэалогія, не правакацыі і г.д.) – той галоўны аўтарскі мэсідж, на якім “трымаецца” ўвесь твор. (Гэта тонка адчула дызайнерка кнігі і падзяліла на вокладцы назву “САРМАТЫЯ” так, каб у ёй выразна прачытваліся “ТЫ” і “Я”.) Любоў ёсць галоўным вычынам гераіні і ейным жа галоўным злачынствам, за якім надыдзе й пакаранне. Пра гэта й адзіны ў паэме ліст, які адпраўніца пажадала фармальна вылучыць, – манарымам і не абы-якой алітэрацыяй